text: [{"text_idx": "#000001", "text": "5. umfar i\u0301 Premier League er framvegis i\u0301 gongd og ta\u00f0 er framvegis t\u00e6tt i\u0301 toppinum. Manchester City eru kla\u0301rir favorittar til, at gerast meistarar enn einafer\u00f0, ho\u0301ast Tottenham, Liverpool og Arsenal eru v\u00e6l vi\u00f0."}, {"text_idx": "#000002", "text": "I\u0301 kv\u00f8ld fara Nottingham Forest og Burnley i\u0301 eldin. Dysturin ver\u00f0ur kl. 19:45 a\u0301 City Ground i\u0301 Nottingham. Uppflytarin u\u0301r Burnley hevur havt eina torf\u00f8ra byrjan. Championship vinnaranir vi\u00f0 kenda, Vincent Kompany a\u0301 odda hava ta\u00f0 trupult i\u0301 l\u00f8tuni. Li\u00f0i\u00f0 liggur a\u0301 19. pla\u0301ssi vi\u00f0 0 stigum. Heimali\u00f0i\u00f0 u\u0301r Nottingham er komi\u00f0 v\u00e6l fra\u0301 byrjan. Teir hava megna\u00f0, at fingi\u00f0 6 stig av 12 m\u00f8guligum og The Tricky Trees eru eisini favorittar til, at vinna hendan dystin."}, {"text_idx": "#000003", "text": "Ta\u00f0 er framvegis t\u00e6tt i\u0301 toppinum og City heldur fram vi\u00f0 sto\u0301rsp\u00e6li eins og teir gj\u00f8rdu undan landsli\u00f0sste\u00f0gin. Arsenal, i\u00f0 la\u0301 nummar eitt ein sto\u0301ran part av a\u0301rinum i\u0301 fj\u00f8r s\u00e6r u\u0301t til, at hava funni\u00f0 stevi\u00f0 aftur i\u0301 a\u0301r. I\u0301 gja\u0301r fo\u0301r London-felagi\u00f0 til Merseyside at vitja og pro\u0301gva\u00f0u, at teir eisini kunnu fa\u0301a stig vi\u00f0 heim, i\u0301 truplum umst\u00f8\u00f0um."}, {"text_idx": "#000005", "text": "Hinumegin Manchester, har teir rey\u00f0u djevlarnir halda til, s\u00e6r verri u\u0301t. Vi\u00f0haldsfo\u0301lk og ekspertar seta sto\u0301r spurnartekin vi\u00f0 b\u00e6\u00f0i venjara, ho\u0301p og lei\u00f0slu. Sto\u0301rkeypini hava ikki veri\u00f0 n\u00f8ktandi og eftir flotta avriki\u00f0 seinasta a\u0301r, eru flest ovfarin av gongdini higartil i\u0301 a\u0301r."}, {"text_idx": "#000006", "text": "Chelsea stendur i\u0301 li\u0301knandi st\u00f8\u00f0u. Mauricio Pochettino stendur vi\u00f0 ro\u0301ri\u00f0 og eigarin, Todd Boehly ny\u0301tir si\u0301ni ovursto\u0301ru keypskraft til, at styrkja um ho\u0301pin. Ho\u0301ast no\u0301gvar ny\u0301ggjar profilar, stendur Chelsea eftir vi\u00f0 5 stigum eftir fimm dystir."}, {"text_idx": "#000007", "text": "Champions League bo\u0301lkasp\u00e6li\u00f0 byrjar hesa vikuna. Arsenal, Newcastle, Manchester City og Manchester United eru vi\u00f0 u\u0301r Onglandi. Ta\u00f0 ver\u00f0ur sera spennandi at fylgja vi\u00f0, hvussu hetta kemur at a\u0301virka fel\u00f8gini i\u0301 heimligu kappingini."}]